ØYEBLIKKELIG HJELP PASIENTER TIL MR MED DIVERSE IMPLANTAT:

Gjelder for:

Øyeblikkelig hjelp pasienter med implantater, eksempelvis aneurysmeklips, nevrostimulator eller pacemaker/ICD. Se sjekkliste.

En del implantat har blitt testet og godkjent for MR UNDER VISSE FORUTSETNINGER.

I tillegg gjør vi MR av pasienter med enkelte ikke godkjente/tilpassede pacemakere under særskilte forutsetninger.

Det medfører en sikkerhetsrisiko å avbilde pasienter med et implantat av ukjent type.

Derfor må vi alltid identifisere pasientens implantat, sjekke at det er MR tilpasset, og legge til rette for sikker MR undersøkelse før pasienten legges i maskinen.

Dette er uavhengig av medisinsk hastegrad for MR undersøkelsen. Eksempel «Wake up MR».

Dersom vi avviker fra dette vil vi utsette pasienten for mulig skade og uønskede hendelser.

For eksempel vil en pasient med pacemaker måtte vente med MR til generator og elektroder er sjekket ut og funnet MR tilpasset, og avklart mtp om kardiolog er tilgjengelig og at rett maskin og personale er på plass.

Dette gjelder også ved ønske om umiddelbar MR. Som oftest blir slike prosedyrer planlagt på dagtid med nødvendig personale til stede.

November 2020.